CELEX: 62006TN0394
Language: da
Date: 2006-12-11 00:00:00
Title: Sag T-394/06: Sag anlagt den 11. december 2006 — Italien mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/32
            
         Sag anlagt den 11. december 2006 — Italien mod Kommissionen
   (Sag T-394/06)
   (2007/C 42/55)
   Processprog: italiensk
   Parter
   
      Sagsøger: Den Italienske Republik (ved Avvocato dello Stato G. Aiello)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning K(2006) 4324 af 3. oktober 2006, meddelt samme dag, annulleres for så vidt den udelukker fællesskabsfinansiering og pålægger Den Italienske Republiks budget at bære den finansielle behandling af visse uregelmæssigheder begået af erhvervsdrivende i forbindelse med regnskabsafslutningen for udgifter, som finansieres af Den Europæiske Udviklings- og Garantifond for Landbruget, Garantisektionen.
            
         Søgsmålsgrunde og væsentligste argumenter
   Den Italienske Republik har i den foreliggende sag anfægtet udelukkelsen af fællesskabsfinansiering og den deraf følgende påvirkning af den italienske stats budget af de økonomiske konsekvenser i forbindelse med 157 tilfælde af uregelmæssigheder for det samlede beløb af 310 849 495,98 EUR, i forhold til hvilket sagsøgeren angiveligt ikke har handlet med den nødvendige omhu ved tilbagesøgningsproceduren.
   Sagsøgeren bestrider ganske at have udvist uagtsomhed og gør til støtte for påstandene følgende gældende:
   
               —
            
            
               Der er sket en tilsidesættelse og/eller urigtig anvendelse af artikel 5, stk. 2, i Rådets forordning (EØF) nr. 595/91 af 4. marts 1991 om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af den fælles landbrugspolitik samt om oprettelse af et informationssystem på dette område samt om ophævelse af forordning (EØF) nr. 283/72 (1).
            
         
               —
            
            
               Der er sket en tilsidesættelse og/eller urigtig anvendelse af artikel 8, stk. 1, litra c), i Rådets forordning (EØF) nr. 729/70 af 21. april 1970 om finansiering af den fælles landbrugspolitik (2) og af Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (3).
            
         
      (1)  EFT L 67 af 14.3.1999, s. 11.
   
      (2)  EFT 1970 I, s. 196.
   
      (3)  EFT L 160 af 26.6.1999, s. 103.